Проект № 80-10-205/2022 г.

Ръководител на проекта: проф. д-р Иво Панов

Научен форум: **Международна научна конференция в памет на проф. дфн Александър Федотов „Изтокознанието – традиции и съвременност“**

Дата и място на провеждане на форума: 20–22.10.2022 г.

**АНОТАЦИЯ**

1. Основна цел на настоящия проект бе да даде възможност за анализ и критическо преосмисляне на научното наследство на проф. Александър Федотов и неговата роля в развитието на изтокознанието в България и по света. Наред с това бе предвидено и представяне на изследвания в областта на езикознанието, историята, митологията и културата на Изтока. Осъществяването на така поставената цел можеше да се постигне чрез провеждането на международна научна конференция, която да продължи традицията за провеждане на научни форуми с участието на български и чуждестранни учени, и да популяризира огромното научно наследство на професор Александър Федотов. Срещата на учени от наши и чуждестранни университети целеше също да бъде обменен опит в областта на изтокознанието, като по този начин се отдаде почит пред паметта на нашия изтъкнат учен.

### Организационният комитет на проекта си постави като допълнителна цел да популяризира постиженията на българското изтокознание, което в редица направления отдавна има световно признание.

### И не на последно място проектът целеше да даде възможност на студентите на ФКНФ и ЦИЕК да се запознаят отблизо с научните постижения на наши и чужди изследователи, което е важна част от мисията на ФКНФ и на Центъра за източни езици и култури на СУ „Св. Климент Охридски“.

### Целевата аудитория на проекта бяха учени, докторанти и студенти от Софийския университет „Св. Климент Охридски“ и учени от други университети в България, от БАН, както и чуждестранни участници от Азия и Европа.

1. Изпълнение на дейностите по проекта съгласно работната програма

За осъществяване на дейността по проекта наред с Организационния комитет бе формиран и Научен съвет.

В състава на Научния съвет бяха включени: проф. д-р Мадлен Данова – председател, проф. д-р Гергана Петкова, проф. д-р Ирина Саръиванова, проф. д-р Симеон Евстатиев, доц. д-р Антония Цанкова, доц. д-р Галина Соколова, доц. д-р Гергана Русева, доц. д-р Ирина Сотирова, доц. д-р Петър Голийски. Научният съвет имаше отговорността да прецени кои доклади да бъдат допуснати до участие във форума и съответно да бъдат включени в предстоящия за издаване сборник.

Работната програма на проекта предвиждаше провеждането на научен форум, в който да се включат на живо и онлайн български и чуждестранни учени. След изнасянето на тематичните доклади се провеждаше и дискусия по разисквания въпрос. От страна на СУ „Св. Климент Охридски“ се включиха преподаватели и докторанти от ФКНФ и ЦИЕК.

1. Обобщение на постигнатите научни резултати от проекта

Международната научна конференция в хибриден формат – присъствие на живо и онлайн участие, в памет на проф. дфн Александър Федотов, бе проведена на 15 и 16 октомври 2022 г. в Софийския университет „Св. Климент Охридски“

Конференцията се организира от Факултета по класически и нови филологии при Алма Матер, Центъра за източни езици и култури при Факултета по класически и нови филологии, Центъра по кореистика „Проф. дфн Александър Федотов“, Фондация „Александър Федотов“ и Научно-образователен център „ал-Фараби“ с подкрепата на Фонд „Научни изследвания“. Участници в конференцията бяха учени, докторанти и студенти от Софийския университет, представители от други университети в България, учени от БАН, както и чуждестранни гости от Азия и Европа (Казахстан, Киргизстан, Туркменистан, Узбекистан, Таджикистан, Корея, Италия, Русия…).

със свои доклади участваха учени

1. Разпространение на резултатите

Понастоящем е в процес подготовката по публикуването на докладите на участниците във форумите. Осъществява се окончателното оформяне на текстовете, редактирането им и обработването им за печат. Докладите ще бъдат публикувани на английски, руски и български език в издание/издания с импакт фактор.